钦定古今图书集成/明伦汇编/氏族典/第454卷 > 《廖用贤尚友录》 > 宋充国
## 钦定古今图书集成/明伦汇编/氏族典/第454卷 > 《廖用贤尚友录》 > 宋充国

按《万姓统谱》：充国，庠子。性刚介，刻意问学，以乡书试
礼部，既自谓宰相子，辄罢举。仁宗召试，赐进士，累官
知太常礼院。充国孝于奉亲，平居得微物，必先荐家
庙，乃敢尝。子乔年，官至龙图阁学士、知陈州。孙昪，显
谟阁学士、知应天府。